Nyeste Skilderie af Kiøbenhavn, 1812-07-14
Extra Udgivter. Summa 36782 Rd. 62 s. VII. Alle Stiftelsens Betjentere handle efter en dem foreskreven Jnstrux. For at vedligeholde Orden og Reenfærdighed blandt Fangerne har Directionen under 24 Sept. 1811 ogsaa udfærdiget en Jnstrux for Stiftelsens Lemmer. Af de Bestemmelser, samme indeholder, vil jeg her anføre de vigtigste, som et Beviis paa, hvor meget den nærværende Direction vaager over, at Stiftelsen opfylder sin sande Hensigt. "Jngen Fange tør, uden i naturlige Forretninger, forlade den ham anviste Plads paa Arbeidssahlen; al Raaben ud af Vinduerne ned paa Gaden og i Gaarden forbydes strængeligen; intet af hvad Navn nævnes kan maa hensættes eller henlægges i Krogene; ingen Snore maa trækkes eller Som dertil opslaaes paa Arbeidssahlene; Fangerne skulle paa den Tid, de nedlades i Gaarden, vaske deres Hoved, Ansigt og Hænder ved Vandposten, og i disse deres Forretninger maa de ikke indlade sig i Samtaler med de indelukte og andre Fanger i Rasperiet eller paa Værkstederne, og forbydes dem strængeligen al Vasken af Uldent eller Linnet paa Arbeidssahlene, for at vedligeholde Reenlighed skal alt Hovedhaar afskiæres paa alle længere end paa et halvt Aar inddømte Fanger, hvilket skal gientages hvert Fjerdingaar, af de tvende til Barbeering betroede skulle Fangerne uvægerlig enten hver Onsdag eller Løverdag lade sig barbere; naar det er Spisetid om Middagen skal enhver Fange, efter givet Signal, reengjøre den Plads, han har paa Sahlen og derpaa opholde sig indtil Maden er opbragt, paa given befaling fra Mesteren bliver Maden bragt omkring og maa da hver Fange strax spise samme, hvorpaa han, efter given Signal af Mesteren, skal hensætte Madpotten i den tilhørende Bakke, og men denne Spisetid ikkun vare en halv Time, saa at Spisetiden i hele Stiftelsen er tilendebragt fra Kl. 11 til 12 om Formiddagen; derpaa begynde Fangerne igjen deres Arbeide, som varer til Kl. 6, da de atter faae 1/2 Times Spisetid; andre Tider af Dagen end forbenævnte maa ikke anvendes til Spisetid, og de Levnetsmidler, Fangerne ikke strax kunne nyde, skulle opbevares i det paa Arbeidssahlen indrettede Skab; paa samme Tid som Middagspisningen skeer uddeles Øllet, og Brodet uddeles om Aftenen; for at holde Orden ved Madens Uddeling skulle Fangerne være inddeelt i Roder af 20 Personer, af hvilke ved Spisetiden 2 nedlades for at hente de til Madens Opbringelse indrettede Bakker til 20 Madportioner, hvoraf de til hver Rode henhørende Fanger faae det dem tilkommende. - Enhver Forseelse imod disse her anførte Forholdsregler straffes med formindsket Madportion, i een eller flere Dage, Vand og Brød, Jndsluttelse, samt andre legemlige Straffe efter Omstændighederne." De i Stiftelsen, brugelige Straffe ere iøvrigt formindsket Madportion, Vand og Brød, Krumliggen, Riis eller Kat, Jndsperring i Cachottet, Halsjern. Men ligesom der paa den ene Side er sørget for at Straffens Hensigt opfyldes, uden at noget, der kan betragtes som en Virkning af feilagtig Indretning skal forøge Fangernes Straf og Lidelse, saaledes er der ogsaa paa den anden Side gjort alt for at forskaffe dem den Trøst og Husvalelse, som Religionen indgyder, og den Aandsdannelse, der saavidt mueligt kan sætte dem ved deres Løsladelse end mere istand til at fortjene Livets Ophold, uden paa ny at begaae Forbrydelser. Den ved Stiftelsen ansatte Præst, Hr. Pastor Gesner, søger ved opbyggelige og fyndige Taler at opmuntre Fangerne til Taalmodighed i deres Skjebne, Lydighed mod deres Foresatte og utrætteligen Stræben efter at vise en oprigtig Forbedring.